Seán P. Ó hÉalaí

Iriseoir agus craoltóir le RTÉ Raidió na Gaeltachta, Comhar, Scéala Éireann, srl  ba ea Seán P Ó hÉalaí (a d'éag ar 6 Mairt 2023 agus as Doire ó dhúchas dó).

 Saol 
Bhí Seán P Ó hÉalaí páirteach i nGluaiseacht Chearta Sibhialta na Gaeltachta ag deireadh na seascaidí, agus leis an bhfeachtas toghchánaíochta a reáchtáladh do Pheadar Mac an Iomaire.

Ceapadh é ina eagarthóir ar an iris Comhar i dtús na seachtóidí. 
mion|Tuairiscí rialta le linn na dTrioblóidí. (Ascaill Chnocán na Feá, Béal Feirste)
Thug sé roinnt blianta ina dhiaidh sin ag obair do Nuacht RTÉ. Ba é an chéad Chomhfhreagraí don Iarthuaisceart ag an tseirbhís sin agus bhíodh tuairiscí rialta aige faoi na Trioblóidí.

D’fhág sé RTÉ ag tús na n-ochtóidí chun dul ag obair mar Eagarthóir Gaeilge an Irish Press (Scéala Éireann) agus d’fhan sé leis an nuachtán sin nó gur dúnadh é i 1995.

Chuaigh sé ag obair le RTÉ Raidió na Gaeltachta i nDomhnach Broc ina dhiaidh sin. I measc na gclár ar RnaG a raibh baint aige leo mar láithreoir nó léiritheoir bhí Ardán na nEalaíon agus na hirischláir ón ardchathair An Chaint sa Chathair agus Glór Anoir. D’éirigh sé as in 2012.
mion|colúin Ghaeilge (Beocheist) aige
Bhíodh sé ag soláthar colúin Ghaeilge (Beocheist) don Irish Times ar feadh na blianta.

 Pearsanta 

Ba charachtar lán de bheocht é a raibh joie de vivre ag baint lena chuid oibre sna meáin, Ba cheoltóir den scoth é, amhránaí agus giotáraí. Chas sé ceol le Dáithí Sproule agus Mícheál Ó Domhnaill lena linn.

Ar scor, bhí cónaí air i gCros Araild i mBaile Átha Cliath agus sa Spáinn.

Bhuail ailse scornach é agus chaill sé a ghuth iontach le linn na 2010idí. Fuair ​​sé bás ar 6 Márta 2023.The death has occurred of Seán (John) Ó hÉalaí (Healy) RIP.ie, 2023-03-06.

 Féach freisin 

 Seán Ó hÉalaí, 1938-2017, iriseoir as Contae Mhaigh Eo

 Naisc sheachtracha 

 Beocheist

 Tagairtí 

Catagóir:Básanna in 2023
Catagóir:Iriseoirí Gaeilge
Catagóir:Daoine as Contae Dhoire
Catagóir:Lucht RTÉ
Catagóir:Lucht Raidió na Gaeltachta
Catagóir:Craoltóirí Gaeilge
Catagóir:Láithreoirí raidió Éireannacha